Buenos Aires probintzia

Buenos Aires Argentinako 23 probintzietako bat da. Herrialdearen ekialdean dago, Ozeano Atlantikoaren ertzean, Bahia Blanca badiaren hegoaldean. Izena gorabehera, ez du barnean hartzen Buenos Aires hiria. 307.571 kilometro koadroko eremua hartzen du, eta 2022an 17.569.053 biztanle zituen. Hiriburua La Plata da.

 Mugak 
Hauek ditu mugak: ipar-mendebaldean, Cordoba; iparraldean, Santa F eta Entre Rios; ipar-ekialdean, La Plata ibaia eta haren itsasoratze aldea;, ekialdean eta hegoaldean, Ozeano Atlantikoa; hego-mendebaldean, Río Negro probintzia; eta mendebaldean, La Pampa probintzia.

 Barruti nagusiak 
Buenos Airesko probintziako barrutiek Partido izena hartzen dute, eta hainbat kasutan hiri bat baino gehiago hartzen dute barnean. Biztanle kopurua, beti ere, 2001ekoa da. Parentesi artean, udalerri nagusia adierazi dira, barrutiaren izen bera ez daukanean:

 La Matanza (San Justo): 1.255.288 biztanle.
 Lomas de Zamora: 591.345 biztanle.
 La Plata: 574.369 biztanle.
 General Pueyrredón (Mar del Plata): 564.056 biztanle.
 Quilmes: 518.788 biztanle.
 Almirante Brown (Adrogué): 515.556 biztanle.
 Merlo: 469.985 biztanle.
 Lanús: 453.082 biztanle.
 General San Martín: 403.107 biztanle.
 Moreno: 380.503 biztanle.
 Florencio Varela: 348.970 biztanle.
 Tres de Febrero (Caseros): 336.467 biztanle.
 Avellaneda: 329.638 biztanle.
 Morón: 309.380 biztanle.
 Tigre: 301.223 biztanle.
 San Isidro: 291.505 biztanle.
 Malvinas Argentinas (Los Polvorines): 290.691 biztanle.
 Berazategui: 287.913 biztanle.
 Bahía Blanca: 284.776 biztanle.
 Vicente López (Olivos): 274.082 biztanle.
 San Miguel: 253.086 biztanle.
 Esteban Echeverría (Monte Grande): 243.974 biztanle.
 Pilar: 232.463 biztanle.
 Jose C.Paz: 230.208 biztanle.

 Ekonomia 
Abeltzaintza Panpa inguruan, laboreak (artoa, garia), ehun landareak, barazkiak eta fruituak. Buenos Airesko probintzian bildu den industriak Argentinako inbertsioen 4/5 hartzen du. Zentral termiko garrantzitsuak daude.

 Pertsona ezagunak 
 Josá Hernández (1834-1886), idazlea.
 Ernesto Sabato (1911-2011), idazlea.
 Astor Piazzolla (1921–1992), tango musikaria.
 Diego Armando Maradona (1960-), futbolaria.
 Juan Espil (1968-), saskibaloi jokalaria.
 Bernardo Romeo (1977-), futbolaria.

 Euskal Etxeak 
Inguru horretan dago euskal etxeen dentsitate handiena.
200 inguru dira munduan zehar dauden euskal etxeak eta 86 daude Argentinan. Besteak beste, 12 daude Buenos Aires hirian, eta beste 39 euskal etxe Buenos Aires probintzian. Bestalde, hortik gertu daude Uruguaiko 12 euskal etxeak.

Probintziako hiri guzti hauetan dago euskal etxe bat:  Bragado • Trenque Lauquen • Arrecifes • Ayacucho • Azul • Bahía Blanca • Balcarce • Cañuelas • Carlos Casares • Chacabuco • Chascomús • Chivilcoy • Coronel Dorrego • Coronel Pringles • Coronel Vidal • General Belgrano • General Rodríguez • General Villegas • José C. Paz • Junín • La Plata • La Plata • Laprida • Las Flores • Lomas de Zamora • Magdalena • Mar del Plata • Moreno • Necochea • Olavarría • Pehuajó • Pergamino • Ramos Mejía • Rauch • Saladillo • Salliqueló • San Carlos de Bolívar • San Nicolás de los Arroyos • Suipacha • Tandil • Tres Arroyos Partido
erdian|thumb|500x500px|Buenos Aires probintzian, Montevideo eta Santiago hirien inguruan dauden euskal etxeak. Inguru horretan dago euskal etxeen dentsitate handiena. Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Kanpo estekak 
 Probintziaren webgune ofiziala (Gobierno de la prov. de Buenos Aires)